• úžitková plocha 125,96 m2
• 5 izieb
• zastavaná plocha: 84,6 m2
• cenník katalógových projektov: Balík služieb BASIC
Rodinný dom je ideálny pre rodinu s dvomi deťmi. Detské izby na poschodí tvarovo povolia aj po 2 postele – mierne na úkor úložného priestoru. Takže do domu sa pomestí aj rodina so štyrmi deťmi. Na prízemí je izba, ktorá je tvarovo rovnaká ako spálňa na poschodí. Takže podľa potreby môžete ľahko existujúci nábytok spálne používať na prízemí alebo poschodí. Napríklad kým sú deti malé budete mať spálňu na poschodí a dole bude herňa alebo pracovňa. V kuchyni je uvažovaná nábytková komora. Ale je možné spraviť aj murovanú. Poteší každú ženu, ktorá rada varí a chce mať všetko poruke.
Kompaktný tvar domu ponúka možnosti dosiahnuť veľmi nízke spotreby energií na kúrenie. Terasu môžete umiestniť pred obývačku alebo pred kuchyňu. To už závisí od pozemku. Prestrešenie terasy na obrázkoch je iba jedna z možností. K domu podľa pozemku navrhujeme individuálne ďalšie doplnkové objekty, ako sú prístrešky, garáže, sklady. Použitá sedlová strecha má možnosť úložného priestoru na sezónne veci a zapadne pekne do bežnej dedinskej zástavby.